**Željeznice Republike Srpske** (skraćeno **ŽRS**) je nacionalno željezničko saobraćajno preduzeće Republike Srpske. Glavna djelatnost Željeznica Republike Srpske je obavljanje prometa roba i putnika na željezničkim prugama u Republici Srpskoj. Ukupna dužina pruga normalnog kolosijeka u Republici Srpskoj iznosi 425 kilometara, od čega je 80% elektricicirano. Međunarodni kod Željeznica Republike Srpske je **0044**.

Organizacija ŽRS
----------------

Zgrada Željeznica Republike Srpske
Sjedište ŽRS se nalazi u ulici Svetog Save 71 u Doboju. Direktor ŽRS je Petko Stanojević. 

* Poslovna infrakstruktura

Sektor za građevinske poslove
Sektor za elektrotehničke poslove

Istorijat
---------

Željeznice Republike Srpske su osnovane na dan 12. maj 1992. godine. Vlada Republike Srpske je na sjednici odžanoj na Palama u Istočnom Sarajevu 24. maja 1992. donijela odluku o osnivanju nacionalne željezničke kompanije „Srpske željeznice". Krsna slava Željeznica Republike Srpske je Sveti Vasilije Ostroški, koji se slavi na dan osnivanja ŽRS, 12. maj, kao Dan željezničara Republike Srpske. Do 2001. godine ŽRS su slavile 15. septembar, Dan Jugoslovenske željeznice. 

ŽRS su 24. juna 1997. podnjele zahtjev za pristupanje Međunarodnoj željezničkoj uniji (UIC). Međunarodna željeznička unija 10. marta 1998. drži sastanak, a na svojoj 187-oj sjednici u Briselu 16. juna 1998. godine donosi odluku o prijemu ŽRS u Međunarodnu željezničku uniju. Ova odluka je potvrđena na generalnoj skupštini Međunarodne željezničke unije (UIC) 27. oktobra 1998. u Berlinu. Tada Željeznice Republike Srpske dobijaju svoj međunarodni kod **0044**. Nakon ovoga su ŽRS podnjele zahtjev za pristup u Međunarodni željeznički komitet u Bernu (CIT). Na Generalnoj skupštini Međunarodnog željezničkog komiteta (CIT) 18. maja 2000. godine ŽRS jednoglasnom odlukom postaje članica Međunarodnog željezničkog komiteta (CIT). Nakon ovoga ŽRT postaje članica svih renomiranih međunarodnih željezničkih organizacija. ŽRS 2001. postaje članica TCV, članica Željeznica jugoistočne Evrope (SERG) u Bugarskoj 15. novembra 2002, članica Saveza putničkih tarifa željeznica jugoistocne Evrope 24. aprila 2002, zatim članica Saveza tarifa Evropa–Azija (TEA) u Atini 15. oktobra 2002, članica InterRail saveza 2003, članica BCC 1. januara 2004, i FIP saveza 9. juna 2004. u Atini.

Željezničke pruge Republike Srpske
----------------------------------

Ukupna graševinska dužina pruga na teritoriji Republike Srpske iznosi 418,290 kilometara. 

393,690 kilometara jednokolosječnih pruga
24,600 kilometara dvokolosječnih pruga
442,890 ukupno kilometara kolosijeka otvorene pruge
Ukupna dužina elektrificiranih pruga na teritoriji Republike Srpske iznosi 338,069 kilometara.

313,469 kilometara jednokolosječnih pruga
24,600 kilometara dvokolosječnih pruga
Dužina ostalih staničnih kolosijeka iznosi 162,150 kilometara. Ukupna dužina kolosijeka u upotrebi iznosi 578,144 kilometara.

Željezničke vozne linije ŽRS
----------------------------

Unutrašnje pružni pravci:

Doboj-Kostajnica-Banjaluka-Omarska-Prijedor-Novi Grad
Blatna-Novi Grad-Dobrljin
Doboj-Modriča-Šamac
Brčko MP-Brčko
Doboj-Zvornik
Bijeljina-Sremska Rača
Jablanica-Štrbci

Željeznički vozni park ŽRS
--------------------------

U Republici Srpskoj postoje tri željeznička vozna parka u Prijedoru, Banjaluci i Doboju. Željeznice Republike Srpske imaju 800 novih i popravljenih vagona.

### Lokomotive

* Elektro lokomotiva serije 441
* Dizel električna lokomotiva serije 661
* Dizel hidraulična lokomotiva serije 212
* Dizel hidraulična lokomotiva serije Rh 2062
* Dizel električna lokomotiva serije 642
* Dizel električna lokomotiva serije 643
* Dizel-motorni voz (DMV) serije 813/814

Glas željezničara
-----------------

Glas željezničara je informativno službeno glasilo Željeznica Republike Srpske. List izlazi dva puta mjesečno i besplatan je. Direktor Glasa željezničara je Petko Stanojević.

Galerija
--------

* Lokomotiva Željeznice Republike Srpske, 2009.Lokomotiva Željeznice Republike Srpske, 2009.
* Lokomotiva Željeznice Republike Srpske, 2009.Lokomotiva Željeznice Republike Srpske, 2009.
* Lokomotiva 411, Željeznice Republike Srpske, Doboj, 2009.Lokomotiva 411, Željeznice Republike Srpske, Doboj, 2009.
* Željeznička kompozicija 411, ŽRS, Ljeskove Vode-Rakovac, 2009.Željeznička kompozicija 411, ŽRS, Ljeskove Vode-Rakovac, 2009.
* ŽRS 661-303ŽRS 661-303
* Vagon ŽRS, Donje Vardište, 2006.Vagon ŽRS, Donje Vardište, 2006.
* Stanica Doboj, 2009.Stanica Doboj, 2009.
* Stanica Dobrljin, 2009.Stanica Dobrljin, 2009.
* Stanica Omarska, Prijedor 2009.Stanica Omarska, Prijedor 2009.
* Stanica Stambulčić, Pale, 2007.Stanica Stambulčić, Pale, 2007.
* Pruga Višegrad-Dobrun, 2007.Pruga Višegrad-Dobrun, 2007.
* Lokomotiva ispred manastira Dobrun, 2012.Lokomotiva ispred manastira Dobrun, 2012.
* Lokomotiva „Dvica", Muzej Republike Srpske, Banjaluka 2009.Lokomotiva „Dvica", Muzej Republike Srpske, Banjaluka 2009.
* Ćiro, Doboj, 1965.Ćiro, Doboj, 1965.
* Vozovi u Višegradu, 1970.Vozovi u Višegradu, 1970.
* Uskotračna pruga, Prijedor, 1967.Uskotračna pruga, Prijedor, 1967.
* Uskotračna pruga, Prijedor, 1967.Uskotračna pruga, Prijedor, 1967.

Vidi još
--------

* Ministarstvo saobraćaja i veza Republike Srpske
* Er Srpska
* Šarganska osmica
* ŽFBH

Izvori
------

* Željeznice Republike Srpske (`sh`)

***Željeznice Republike Srpske*** na Wikimedijinoj ostavi

* Video: Željeznice Republike Srpske (`sh`)
* Šarganska osmica: od Mokre Gore do Višegrada (`sh`)